# Portugal

| República Portuguesa |
| --- |
|

|  |  |
| --- | --- |
|   |  |
| Jhanda | Coat of arms |

 |
| Des ke jaankari |
| Des ke motto: | *None* |
| National anthem: | "A Portuguesa" |
| Log ke baare me |
| Official bhasa: | Portuguese |
| Abaadi: |
|   - Total: | 10,566,212 (ranked 76th) |
|   - Density: | 114 per km² |
| **Jagha** |
| country map Hian pe des ke dunia ke map me dekhawa jaawe hae. |
| Capital City: | Lisbon |
| Sab se barraa City: | Lisbon |
| Area |
|   - Total: | 92,391 km² (ranked 109th) |
|   - Water: | n/a km² (0.5%%) |
| Politics / Government |
| Established: | 1139 |
| Leader: | President: Aníbal Cavaco Silva Prime Minister Pedro Passos Coelho |
| Economy / Money |
| Paisa ke naam: | Euro (€) |
| International information |
| Time ke zone: |  |
| Telephone ke dialing code: | +351 |
| Internet domain: | .pt |

**Portugal**, jiske sarkari naam **Portuguese Republic**hae, south-west Europe ke Iberian Peninsula ke ek des hae. Iske west aur south me Atlantic Ocean aur north aur east me Spain hae. Portugal ek chhotaa des hae.

Atlantic Ocean ke tiin island group, Azores Madeira Islands aur Savage Isles Portugal ke hissa hae.

## Naam

"Portugal" sabd Roman aur Celtic jagha ke naam ke jorr banaawa gais rahaa, aur ii Portus Cale rahaa. Porto sabd Latin se aais hae aur iske matlab "port" hae. "Cale" sabd saait "callaeci" se aais hae, jon ki uu log ke naam rahaa jon north-west Iberia ke occcupy kare rahin. Ek aur theory hae ki "Cale", "port" ke Celtic sabd hae. Ek aur thoery hae ki "Cala" ek Celtic goddess rahii aur kuchh France ke scholars ii biswas kare hae ki ii "Gallus" sabd se aais hae, jiske matlab hae "port of the Gauls".

Lagbhag 200BC me Rome Iberia ke aapan niche kar liis rahaa, second punic war ke baad, aur Cale ke naam ke badal ke Portus Cale (Port of Cale) kar dewa gais aur isme duusra province ke bhi jorraa gais rahaa. Middle Ages me ii jagha ke "Portucale" bola jaae rahaa. 7th aur 8th century e ii badal ke "Portugale" bola jaat rahaa. 11th aur 12th century me "Portugal" naam ke pahile dafe kaam me laawa gais.

## Itihaas

Évora ke Roman Temple , Portugal me Roman raj ke ke sab se achchhaa preserved landmarkl
 Aljezur castle, jiske Muslim log 10th century me banae rahin
Iberian Peninsula ke western hissa, prehistoric jamaa na se log se basaa hae aur sab se puraana insaan ke baskit ke sabuut 5500 BC se hae. Celtic log hian pe 1000 BC me aain. 200BC me ii ilaaka Rome ke niche aais. Iske baad hian pe Germanic log aae ke bas gain. 8th century AD me ii ilaaka Muslim control ke niche rahaa. 1238 aur 1249 ke biich me Christian log hian se Muslim lig ke nikaal diin Portugal, 1139 me ek kingdom banaa.

Portugal, "Age of Discovery" ke pahila des me se ek rahaa. Kindom of Portugal Madeira aur Azores Islands ke aapan niche kar liin aur ek taagatwar economic aur military power ban gais, jaada kar ke iske empire ke kaaran jon south Atlantic aur Indian Ocean ke coast pe rahaa. Portuguese log pahila Europe ke log rahin jon jon South America, sub-Saharan Africa aur south aur east asia ke explore kare rahin aur dunia bhar me uu log ke basti, colony aur trading post rahaa. Masaala, gulaam aur duusra chij ke trade Portugal ke dhani banae diis. 1580s me ek larrai ke baad Portugal aur Spain ek des hoe gain. marking its gradual decline as a global power. 1688 me Portugal fir se ajaad bhais, lekin 1755 ke bhukamp des me bahut barbaadi karis.

1807 me Napolean Bonaparte se larrai ke baad, Portugal ke royal palwaar Brazil me jaae ke bas gain aur ii kaaran se 1822 me Brazil azaad hoe ke Kingdom of Brazil banaa. Iske kaaran Brazil me civil war bhair , Monarchist aur liberals ke biich me. Monarchy 1910 talak rahaa, jab ek revolution ke baad pahila Portuguese Republic banaa. Baad me des me dher unrest bhais aur dictator log taagat me aain. 1974 me Portugal me fir se democracy aais aur Portugal aapan bachaa Africa ke colony ke ajaadi de diis.

Portuguese colonialism ke kaaran abi dunia bhar me 300 million log Potuguese bhasa me baat kare hae. Abhi ii ek developed des hae aur ii jaada kar ke services aur tourism pe rely hoe hae. Ii UNited Nations ke member hae, European Union ke member, NATO, OECD aur eurozone ke member bhi hae.

## Portugal ke administrative ilaaka

Regions|   | Region | Capital | Area | Population |
**123456789** |
| 1 | North Region | Porto | 21,278 km2 (8,215 sq mi) | 3,673,861 |
| 2 | Central Region | Coimbra | 22,636 km2 (8,740 sq mi) | 1,695,635 |
| 3 | West and Tagus Valley | Santarém | 9,839 km2 (3,799 sq mi) | 852,583 |
| 4 | Greater Lisbon | Lisbon | 1,580 km2 (610 sq mi) | 2,126,578 |
| 5 | Setúbal Peninsula | Setúbal | 1,421 km2 (549 sq mi) | 834,599 |
| 6 | Alentejo Region | Évora | 27,329 km2 (10,552 sq mi) | 474,701 |
| 7 | Algarve Region | Faro | 4,997 km2 (1,929 sq mi) | 484,122 |
| 8 | Madeira Autonomous Region | Funchal | 801 km2 (309 sq mi) | 256,622 |
| 9 | Azores Autonomous Region | Ponta Delgada | 2,351 km2 (908 sq mi) | 241,025 |